

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΝΕΑΣ ΙΩΝΙΑΣ Νέα Ιωνία, 12/7/2024**

**ΓΡΑΦΕΙΟ ΔΗΜΑΡΧΟΥ**

ΑΝΤΛΙΟΣΤΑΣΙΟΥ & ΑΓ. ΓΕΩΡΓΙΟΥ 40,

142 34 – ΝΕΑ ΙΩΝΙΑ

Τηλ. 2132000492, -416

e-mail: [gramdim@neaionia.gr](mailto:dimsxeseis@neaionia.gr)

Website: [www.neaionia.gr](http://www.neaionia.gr)

**ΠΡΟΣ: - Ταξίαρχο Διεύθυνσης Αστυνομίας Αθηνών**

**κ.Αλεξανδρόπουλο Παναγιώτη**

**-Υποδιευθυντή Υποδιεύθυνσης Ασφαλείας**

**Βορειοανατολικής Αττικής**

**κ.Κατσουγιά Βασίλειο**

**-Υποδιευθυντή ΔΙ.ΑΣ**

**κ.Σιδιροκαστρίτη Κωνσταντίνο**

**ΚΟΙΝ.: Τμήμα Δημοτικής Αστυνομίας**

**ΘΕΜΑ:** Αντιμετώπιση της παραβατικότητας και ενίσχυση της ασφάλειας των πολιτών μας

Ένα από τα φλέγοντα ζητήματα της εποχής μας είναι η ασφάλεια των πολιτών και η πρόληψη της παραβατικότητας.

Οι διάφορες συνοικίες του Δήμου μας, πολλές φορές έχουν γίνει στόχος βανδαλισμών και έντονης παραβατικότητας.

Προτεραιότητα του Δήμου μας είναι και θα πρέπει να είναι η διασφάλιση μιας ασφαλούς και λειτουργικής πόλης.

Εμείς ως Δημοτική Αρχή προτιθέμεθα να ενισχύσουμε το φωτισμό στις περιοχές, που δεν είναι επαρκής και με τη Δημοτική μας Αστυνομία θα συνεισφέρουμε με περιπολίες στις περιοχές εκείνες, που είναι πιο έντονο το πρόβλημα της παραβατικότητας.

Επειδή όμως τα εργαλεία που έχουμε για την αντιμετώπιση της παραβατικότητας είναι πενιχρά, ζητάμε τη συνδρομή της ΟΠΚΕ και ΔΙΑΣ, προκειμένου να συνδράμετε με όποιο τρόπο κρίνετε αναγκαίο (περιπολίες ειδικά τις βραδινές ώρες-παρουσία περιπολικού κλπ), στις περιοχές που παρουσιάζουν πιο έντονα παραβατικά στοιχεία, οι οποίες είναι:

**Πλατεία Ζωοδόχου Πηγής:** Παρουσιάζει έντονο πρόβλημα βανδαλισμών και παραβατικότητας, τις ώρες μετά τη λήξη της λαϊκής της Δευτέρας καθώς επίσης και τα βράδια μετά τις 20.00. Μαζεύονται καθημερινά διάφορα παραβατικά στοιχεία, αθίγγανοι με έντονη παραβατική «δραστηριότητα» και κάποιοι κάτοικοι παράπλευρων ακινήτων, κυρίως αθίγγανοι, βανδαλίζουν την περιοχή τριγύρω, φωνάζουν, απειλούν τους περαστικούς και δημιουργούν εστίες μόλυνσης, παραβιάζουν την παιδική χαρά που βρίσκεται στην περιοχή, με αποτέλεσμα να είναι απαγορευτικό για τους γονείς να πάνε τα παιδιά τους να παίξουν.

**Οδός Πίνδου:** γίνονται συχνά κλοπές με αποτέλεσμα την ολοένα αυξανόμενη ανασφάλεια των κατοίκων.

**Πλατεία Τσαλδάρη:** Έντονα φαινόμενα παραβατικότητας, ιδιαίτερα τις απογευματινές και βραδινές ώρες. Διακίνηση ναρκωτικών ουσιών. Εικόνα που καθιστά αποτρεπτική την χρήση της πλατείας για γονείς και παιδιά.

Βέβαιοι ότι θα ανταποκριθείτε στο κάλεσμά μας για την ενίσχυση της ασφάλειας των πολιτών μας, αναμένουμε τη βοήθειά σας.

**Ο Δήμαρχος**

**Παναγιώτης Μανούρης**